alexandrainst/scandi-wiki huggingface dataset:
Guillaume

Guillaume er eit fransk mannsnamn med opphav i det germanske namnet Wilhelm, og svarer soleis til det norske førenamnet Vilhelm.  Namnet Wilhelm er samansett av will, 'vilje', og helm, 'hjelm, vern'.

Ettersom namnet Guillaume er ei romansk versjon av namnet Wilhelm, er dei historiske personane som på norsk er kjende under namnet Wilhelm, kjende under namnet Guillaume i dei fransktalande landa. Til dømes er Guillaume le Conquérant den same normanniske erobrarkongen som er kjend som Wilhelm Erobraren i Noreg, Guillaume IV du Royaume-Uni den same som Vilhelm IV av Storbritannia, og Guillaume II d'Allemagne den same som Wilhelm II av Tyskland. 

Guillaume er òg nytta som etternamn. Eitt av fleire døme er Charles Édouard Guillaume (1861-1938), ein sveitsisk fysikar som fekk Nobelprisen i fysikk i 1920. Dessutan finst Guillaume i geografiske namn som  i Sillé-le-Guillaume, ein kommune i departementet Mayenne i Frankrike.

Dei ulike variantane av førenamnet i dei romanske språka

 Aragonsk: Guillén
 Katalansk: Guillem
 Spansk: Guillermo
 Fransk: Guillaume
 Normannisk (Ancien normand): Williame
 Franc-comtois: Vuillaume
 Italiensk: Guglielmo
 Mellomalderlatin: Willelmus
 Latin: Gulielmus
 Oksitansk: Guilhèm
 Portugisisk: Guilherme

Dei ulike variantane av førenamnet i dei germanske språka

 Tysk: Wilhelm
 Engelsk: William, frå normannisk Williame
 Dansk: Vilhelm
 Norsk: Vilhelm, Vilhjelm
 Islandsk: Vilhjálmur
 Nederlandsk: Willem
 Svensk : Vilhelm, Wilhelm

Dei ulike variantane av førenamnet i dei keltiske språka
 Bretonsk : Gwilherm
 Goideliske språk (gælisk) : Liam
 Walisisk : Gwilym

Sjå òg
 Vilhelm

Mannsnamn
førenamn av tysk opphav
namn knytte til eigenskapar
namn knytte til strid
Dore Holm

Dore Holm er ei lita, men massiv øy sør for Eshaness og vest for Shetland Mainland i Shetlandsøyane i Skottland.

Ho er kjend for den naturlege bogen som ein kan sjå om ein vandrar langs kysten mellom Tangwick og Stenness.

Kjelder

Denne artikkelen bygger på «Dore Holm» frå ,  den 23. mars 2010. 
 oppgav desse kjeldene:
Tekst frå Shetlopedia

Øyar i Shetlandsøyane
Naturlege bogar
East Linga

East Linga er ei av Shetlandsøyane og ligg mellom Whalsay i vest og Grif Skerry i aust.

Geografi og geologi
Berggrunnen på øya består av gneis med granittårer.

Det er mange skjer i sundet sør for Whalsay og East Linga. I desember 2008 vart det oppdaga leivningane etter atten gråsel på øya, somme av dei slått i hel. Ein mann vart sikta for hendinga. I følgje Scottish Natural Heritage vert det fødd kring 30 gråsel på East Linga kvart år.

Den mindre Calf of Linga ligg nord for East Linga og er landfast med East Linga ved lågvatn. West Linga ligg på andre sida av Whalsay.

Kjelder 

Denne artikkelen bygger på «East Linga» frå ,  den 23. mars 2010. 
 oppgav desse kjeldene:

Øyar i Shetlandsøyane
East Burra

East Burra (norrønt Barrey) er ei øy i Scalloway Islands, som høyrer til Shetlandsøyane i Skottland. Ho har brusamband til West Burra.

Med eit areal på 5 km² er ho den 11. største av Shetlandsøyane.

East Burra har langt færre innbyggjarar enn West Burra og ingen større busetnader. I staden er busetnadane spreidd rundt på øya i små grender. Ein har funne spor frå yngre steinalder på øya, og i tillegg er ho kjend for sjøgrottene.

East Burra er landfast med Shetland Mainland via West Burra og Trondra og ei rekkje bruer.

Kjelder 

Denne artikkelen bygger på «East Burra» frå ,  den 23. mars 2010. 
 oppgav desse kjeldene:

Øyar i Shetlandsøyane
Stadnamn av norrønt opphav i Skottland
Feechopf

Feechopf er ein 3 888 meter høg fjelltopp i Mischabelmassivet i Wallis-Alpane i Sveits. Fjellet ligg i fjellrekka som skil dalane Mattertal og Saastal i kantonen Valais.

Kjelder
Denne artikkelen bygger på «Feechopf» frå ,  den 23. mars 2010.  
 

Fjell i Alpane
Fjell i Sveits
Fjell i Valais
Stellihorn

Stellihorn er eit 3 436 meter høgt fjell i Wallis-Alpane i Sveits. Fjellet reiser seg, relativt isolert frå andre fjell, aust for den kunstige innsjøen Mattmarksee i øvre delen av dalen Saastal i kantonen Valais.

Fjelltoppen kan nåast, frå dammen ved det oppdemde vatnet, på om kring fire timar. Turen går langs vestryggen av fjellet. På ferda går ein over fortoppen Stelli, før det til sist krevst litt klatring til hovudtoppen.

Kjelder

Denne artikkelen bygger på «Stellihorn» frå ,  den 23. mars 2010.  
 

Fjell i Alpane
Fjell i Sveits
Fjell i Valais
Fish Holm

Fish Holm er ei lita øy 2 km aust for Shetland Mainland i Shetlandsøyane i Skottland. Ho ligg nær Mossbank.

Det høgaste punktet på øya ligg 20 meter over havet og ho ligg 1,5 km sør for Samphrey i Yell Sound.

Kjelder 
Denne artikkelen bygger på «Fish Holm» frå ,  den 24. mars 2010. 
 oppgav desse kjeldene:
 Shetlopedia

Øyar i Shetlandsøyane
Forewick Holm

Forewick Holm (òg kalla Forvik Island) er ei lita øy i Sound of Papa i Shetlandsøyane i Skottland mellom Papa Stour og Sandnesshalvøya.

Plassering
Øya ligg om lag 200 meter sør for neset Forewick Ness på Papa Stour og 1,5 km nord for Melby på Sandnesshalvøya.

Den vesle holmen Scarf's Head er landfast med Forewick Holm ved lågvatn.

Namn
Øya heiter offisielt Forewick Holm men eigaren Stuart Hill gav ho namnet Forvik Island, som på norsk tyder «sauevik-øya». Wick er ei anglisering av vik.

Historie
Ein kjenner ikkje til at det har vore permanent busetnad på øya nokon gong, noko storleiken på berre 1 hektar har gjort sitt til. Det er likevel spor etter ein sirkelforma konstruksjon heilt søraust på øya, som kan vere alt frå ein saueinnhegning til ein bygning frå piktisk tid.

SS «Highcliffe» forliste ved øya den 6. februar 1940. Skipet og lasta vart øydelagd, men ingen liv gjekk tapt.

21. juni 2008 erklærte Stuart Hill at Forvik skulle vera ein britisk kronkoloni og dermed ein uavhengig administrasjon, ei av dei britiske øyane, utan å vera del av Storbritannia eller EU.

Kjelder 

Denne artikkelen bygger på «Forewick Holm» frå ,  den 24. mars 2010. 
 oppgav desse kjeldene:

Bakgrunnsstoff
 www.forvik.com.
 Forvik Island på Shetlopedia.
 Stuart Hill erklærer sjølvstende  frå Shetland News

Øyar i Shetlandsøyane
Stadnamn av norrønt opphav i Skottland
Gloup Holm

Gloup Holm er ei lita øy i Shetlandsøyane i Skottland, nord for Yell.

Geografi
Gloup Holm ligg nær North Heaps på Yell, nær Gloup.

På nordsida finn ein klipper som the Clapper, Eagle Stack og Whilkie Stack. I sørvest ligg Bagi Stack.

Øya er i privateige.

Historie
Gloup Holm har fått namnet sitt frå landsbyen Gloup og Gloup Voe på Yell. Desse namna kan kome frå norrønt for «kløft».

Kjelder 

Denne artikkelen bygger på «Gloup Holm» frå ,  den 24. mars 2010. 
 oppgav desse kjeldene:

Øyar i Shetlandsøyane
Stadnamn av norrønt opphav i Skottland
Grif Skerry

Grif Skerry er ei lita øy aust for Whalsay i Shetlandsøyane. Namnet kan kome frå norrønt eller norn for «djuphavsskjeret».

Øya er ikkje busett, sjølv om det er nokre bygningar her. Desse er stort sett fiskarhytter og restar etter ein fiskestasjon, der fiskarar kunne søke ly under uvêr.

Geografi
Det er nokre grotter på øya. Swarta (som tyder «svart») og Longa Skerries ligg utanfor øya. Dei næraste større øyane er East Linga og Whalsay.

Kjelder 
Denne artikkelen bygger på «Grif Skerry» frå ,  den 24. mars 2010. 
 oppgav desse kjeldene:

Øyar i Shetlandsøyane
Grunay

Grunay er ei folketom øy i Out Skerries, den austlegaste delen av heile Shetland i Skottland.

Det står eit fyrvaktarhus på øya for fyret på naboøya Bound Skerry. Dette huset har stått tomt sidan fyret vart automatisert i 1972.

Eit bombefly av typen Blenheim IV frå No. 404 Squadron RCAF styrta på sørsida av øya morgonen 21. februar 1942, kanskje etter å ha vorte treft av fienden utanfor kysten av Noreg. Det vart plassert ein minneplakett på staden i 1990 av nevøen til ein av dei tre som omkom.

Kjelder 
Denne artikkelen bygger på «Grunay» frå ,  den 24. mars 2010. 
 oppgav desse kjeldene:

Øyar i Shetlandsøyane
Gruney

Gruney er ei lita, folketom øy i Shetlandsøyane i Skottland. Ho ligg nord for Northmavinehalvøya på Shetland Mainland og mellom desse ligg Gruney-sundet.

Ein bestand av stormsvale held til på Gruney, som ein av berre to på Shetland. Det er ikkje eit nasjonalt naturreservat, men styresmaktene har ein avtale med eigarane om forvalting av øya. Det står òg eit fyr på øya.

Kjelder
Denne artikkelen bygger på «Gruney» frå ,  den 24. mars 2010.  
 

Øyar i Shetlandsøyane
Hascosay

Hascosay (norrønt Hafskotsey) er ei lita øy mellom Yell og Fetlar i Shetlandsøyane i Skottland.

Geografi
Berggrunnen på øya er grov glimmerhaldig gneis.

Øya har fleire små vatn, men saltsprøyten gjer at dei ikkje er ferske. 

Øya har eit areal på 2,75 km².

Historie
I 1841 budde det 42 menneske på øya, men dette hadde falle til 13 ti år seinare. 20 år seinare stod øya folketom. Landeigaren Arthur Nicholson, som hadde kjøpt øya, hadde tvangsflytta busetjarane på delar av Fetlar og det er mogeleg at innbyggjarane på Hascosay flytta sjølv i påvente av at dei òg kom til å verte tvangsflytta.

Dyreliv
Øya har status som Special Area of Conservation (særskild verneområde) på grunn av dei store områda med urørt torvmyr. Her finst òg ein del oter.

Kjelder 
Denne artikkelen bygger på «Hascosay» frå ,  den 24. mars 2010. 
 oppgav desse kjeldene:

Øyar i Shetlandsøyane
Site of Special Scientific Interest i Skottland
Stadnamn av norrønt opphav i Skottland
Sedevacantisme

Sedevacantisme er ei form for katolisisme. Nemninga har opphav i ordet 'sedesvakans' som ordrett tyder 'Stolen er ledig'. Stolen det er snakk om er Paven sin stol i Vatikanet og er eit språkleg bilete for paveembetet. I dag er dei fleste som reknar seg som sedevacantistar motstandarar av Det andre Vatikankonsilet frå 1960-talet. Dei meiner at dette kyrkjemøtet ikkje var legitimt eller katolsk og at alle som har vore pavar under og etter dette møtet ikkje har vore sanne pavar.

Bakgrunnsstoff
Adoremus in Aeternum
 Kvitekristkvinne

Katolisisme
Hildasay

Hildasay (norrønt Hildasey), òg kalla Hildisay, er ei folketom øy vest for Shetland Mainland i Shetlandsøyane i Skottland.

Geografi
Hildasay har eit areal på 1,08 km² og det høgaste punktet ligg 32 meter over havet. Ho bestrå av raudgrøn granitt (epidotisk syenitt) som i mange år vart brote ut.

På sørsida finn ein to viker, Cusa Voe og Tangi Voe. Det ligg ei mindre øy Linga like søraust for Hildasay. Ei lang rekkje skjer og holmar ligg nordvest for øya.

Historie
Øya har kanskje fått namn etter den norrøne krigsgudinna.

Hildasay har stått utan busetnad sidan seint på 1800-talet, men så seint som i 1891 hadde øya 30 innbyggjarar. Tidlegare var næringa på øya mellom anna sildekonservering og bryting av granitt. Ein kan framleis sjå restane etter ei jernbanelinje frå dagbrotet til hamna.

Kjelder 
Denne artikkelen bygger på «Hildasay» frå ,  den 24. mars 2010. 
 oppgav desse kjeldene:

Øyar i Shetlandsøyane
Stadnamn av norrønt opphav i Skottland
Holm of Noss

Holm of Noss eller Cradle Holm er ei lita øy i Shetlandsøyane. Det høgaste punktet på øya er om lag 48 meter over havet.

Geografi
Ho er ei flat øy med vertikale sider og ligg like ved øya Noss. Sundet mellom desse er berre 20 meter breitt. Både Holm of Noss og  nærliggande Faedda Ness på Noss har mange grotter.

Historie
Det andre namnet på øya, Cradle Holm, kjem frå ein liten taubane som brukte å gå mellom øya og Noss i rund 200 år frå 1600-talet til 1864. Det vart sagt at banen var stor nok til å bere ein mann og ein sau.

I 1864 fekk landeigaren Walker fjerna taubanen fordi ho ikkje var trygg, og fekk reist ein mur på naboklippa på Noss. Bonden som skal ha bygt den opphavlege taubanen skal ha vunne eit veddemål om at han ikkje ville klare å klatre opp klippa, men døydde kort tid etter at taubanen var ferdig.

Kjelder 
Denne artikkelen bygger på «Holm of Noss» frå ,  den 24. mars 2010. 
 oppgav desse kjeldene:

Øyar i Shetlandsøyane
Horse Holm

Horse Holm eller Horse Island, lokalt berre kalla Da Holm, er ei lita øy i Shetlandsøyane i Skottland. Ho vart nytta som méd for lokale fiskarar og ligg om lag 2,3 km vest for Sumburgh Head ved sørenden av Shetland Mainland.

Kjelder
Denne artikkelen bygger på «Horse Holm» frå ,  den 24. mars 2010. 
 oppgav desse kjeldene: 
 Tekst frå Shetlopedia
 

Øyar i Shetlandsøyane
Housay

Housay, òg kalla West Isle, er ei av tre øyar i Out Skerries, den austlegaste delen av Shetlandsøyane. Ho har kring 50 innbyggjarar.

Geografi

Housay har den mest komplekse geologien på Out Skerries, med granitt i Mio Ness heilt sørvest, kalkstein på sørsida og store konsentrasjonar med gneis og skifer.

Housay består av fleire små halvøya, og den største av dei peikar sørvestover og er over 1,5 km lang. I nord strekkjer seg eit anna nest seg nordover og svingar sørvestover, parallelt til den større halvøya. Mellom desse ligg West Voe.

Øya er omgjeve av fleire staurar, mellom anna Hevda Stacks i nord og Stack a Mooth & Stack a Pillar i sør. Det finst òg ei sjøgrotte i sør, og Da Steig er ei kollapsa grotte, mellom øya og Mio Ness

Mellom Housay og Bruray ligg North Mouth og South Mouth.

Øya vert stundom råka av vassmangel. Det er lite torv på Out Skerries, slik at innbyggjarane på øya har fått rettar til å skjere torv på Whalsay.

Historie
Dei mange norrøne stadnamna indikerer at øya har vore busett sidan minst den tid, om ikkje enno tidlegare. 

Øya hadde flest innbyggjarar i 1891, då nesten 90 menneske budde her. I dag er det kring halvparten så mange att, 50 innbyggjarar i 2001.

Infrastruktur
På øya finst postkontor, ein av to butikkar på Out Skerries, ei kyrkje og eit samfunnshus. 

Skerries Bridge vart bygt i 1957 mellom Housay og Bruray.

Kjelder 
Denne artikkelen bygger på «Housay» frå ,  den 24. mars 2010. 
 oppgav desse kjeldene:

Øyar i Shetlandsøyane
Stadnamn av norrønt opphav i Skottland
Huney

Huney er ei folketom øy aust for øya Unst i Shetlandsøyane i Skottland. Ho ligg om lag 1 km sørvest for Balta og har eit areal på berre 0,2 km². Når lågvatnet er særs lågt er Huney landfast med Unst via ein sanddekt tombolo kalla Yei of Huney.

Under den første verdskrigen sokk den britiske ubåten HMS «E49» i sundet mellom Hunsey og Balta og alle mann gjekk tapt. Dette skjedde 12. mars 1917. Ubåten var på veg ut Balta Sound på patrulje då ho trefte ei sjømine lagt ut av den tyske ubåten SM «UC-76». Vraket har status som ei krigsgrav.

Kjelder
Denne artikkelen bygger på «Huney» frå ,  den 24. mars 2010. 
 oppgav desse kjeldene:

Øyar i Shetlandsøyane
Stadnamn av norrønt opphav i Skottland
Tidvassøyar i Skottland
Lamba i Shetlandsøyane

Lamba er ei folketom øy i Yell Sound i Shetlandsøyane. Ho ligg 1,5 km nord for innløpet til Sullom Voe. Det høgaste punktet på øya er 35 meter over havet og ho har eit areal på 0,43 km². Ved innløpet til Sullom Voe står eit 27 meter høgt fyrtårn, og like ved står ei radiomast.

Kjelder
Denne artikkelen bygger på «Lamba (island)» frå ,  den 24. mars 2010. 
 oppgav desse kjeldene:

Øyar i Shetlandsøyane
Sedesvakans

Sedesvakans eller Sede vacante eller er ei nemning på perioden når eit (geistleg) embetssete står tomt (vakant) i påvente av val eller oppnemning av ein ny person. Det blir brukt særleg om bispesete i perioden mellom to biskopar, men kan òg brukast om andre embete.

Den heilage stolen 
 

Om pavestolen bruker ein omgrepet i perioden frå ein pave døyr og til ein ny pave er vald. Blant dei katolske bispeembeta er paveembetet eit særtilfelle, fordi pavane med nokre ytst få unntak sit inntil dei døyr, slik at det oppstår sedesvakans. For andre bispesete enn Roma skal biskopen normalt få avløysing når helsa byrjar å svikte eller han oppnår ein viss alder. Dersom perioden med sedesvakans vert lengre enn nokre veker, går han over til å vere eit interregnum. Hovudskilnaden er at under ein vakans er dei aller fleste styrefunksjonar sett ut av spel, medan under eit interregnum må fleire funksjonar fyllast på irregulært vis. Siste gongen Den katolske kyrkja erklærte interregnum, var perioden frå 10. november 1241 til juni 1243.

Kjelder
 Denne artikkelen bygger på «Sedesvakans» frå , den 24. mars 2010. 
 

Pavedømmet
Den katolske kyrkja
Latinske ord og uttrykk
Opphavleg omsett med Apertium
Langa i Shetlandsøyane

Langa er ei folketom øy utanfor Hildasay i Shetlandsøyane i Skottland. Ho må ikkje forvekslast med dei mange øyane som heiter Linga ved Shetland.

Historie
Namnet kjem truleg frå langey som er norrønt for «langøy».

Øya hadde ni innbyggjarar i 1841 og 13 i 1881, men vart fråreist i 1890-åra.

Kjelder 
Denne artikkelen bygger på «Langa, Shetland» frå ,  den 24. mars 2010. 
 oppgav desse kjeldene:

Øyar i Shetlandsøyane
Stadnamn av norrønt opphav i Skottland
Linga ved Muckle Roe

Linga er ei lita, folketom øy, 1 km aust for Muckle Roe i Shetlandsøyane i Skottland. Øya er omtrentleg sirkelforma og det høgaste punktet på øya ligg 69 meter over havet. Ho har eit areal på 0,70 km².

Geografi
Linga er nesten heilt sirkelforma med ein topp på midten. Ho ligg mellom innløpet til Olna Firth og Gon Firth på vestkysten av Shetland Mainland. I nord ligg Delting på Mainland og Mainland ligg òg i sør og aust. Papa Little ligg i sørvest og Mavis Grind i nord. 

Det ligg ei grunne, Groin Baa, nord for Linga. 

Øya består av gneis og skifer, med noko kvartsitt og pelitt. Landskapet består av ujamnt gras og lyngheier.

Kjelder
Denne artikkelen bygger på «Linga, Muckle Roe» frå ,  den 24. mars 2010. 
 oppgav desse kjeldene:

Øyar i Shetlandsøyane
Étang Saumâtre

Étang Saumâtre (også kjend som Azueisjøen) er den største innsjøen i Haiti. Han ligg søraust i landet og grensar til Den dominikanske republikken. Nemninga saumâtre refererer seg til at vatnet i innsjøen er salt (eau saumâtre tyder brakkvatn). Saltsjøen har eit areal på rundt 170 km², og ligg 29 km aust for hovudstaden Port-au-Prince, i det fruktbare låglandet Plaine du Cul-de-Sac. Innsjøen er 29 km lang og på det meste 9,7 km brei, og er heimstad for over 100 artar av sjøfugl, flamingo og spisskrokodille. Han er såleis ein av få innsjøar i verda med ein så rik fauna. Fargen på innsjøen er ein intens blåtone, og han er omgjeven av kratt og kaktus.

Sjølve innsjøen er del av ei kjede saltsjøar i sprekkedalen som er kjend som Cul-de-Sac i Haiti og Hoya de Enriquillo i Den dominkanske republikken. Fordi dalen tidlegare var eit marint sund, ligg fleire delar av han under havnivået.

Kjelder 
«Etang Saumâtre» på Wikipedia på engelsk, innhenta 23. mars 2010.
«Saumâtre, Étang» i The Columbia Gazetteer of North America. (Columbia University Press, 2000) 

Innsjøar i Haiti
Chaîne de la Selle

Chaîne de la Selle er ei fjellkjede i Haiti. Delar av henne er Pic la Selle, som er det høgste punktet i Haiti på 2 680 moh. Pic la Selle ligg i La Visite National Park søraust i landet.

Kjelder 
«Chaîne de la Selle» på Wikipedia på engelsk, innhenta 24. mars 2010.

Fjell og fjellkjeder i Haiti
Fjellkjeder i Karibia
Linga ved Samphrey

Linga er ei øy i Shetlandsøyane i Yell Sound.

Geografi
Linga er eit veldig vanleg namn på Shetland, og kjem av det norrøne namnet for «lyngøy». Denne Linga ligg ikkje langt frå Firth og Firths Voe i vest. Fish Holm ligg i nord og Lunna Ness i aust. 

Linga består av grov gneis med noko granitt. Ho er om lag 0,43 km² og det høgaste punktet ligg 40 meter over havet.

Kjelder

Denne artikkelen bygger på «Linga, Samphrey» frå ,  den 24. mars 2010. 
 oppgav desse kjeldene:

Øyar i Shetlandsøyane
Yell Sound

Yell Sound er eit sund mellom øyane Yell og Shetland Mainland på Shetland. Det dannar grensa mellom Mainland og North Isles og det ligg mange småøyar der. Sullom Voe er ein arm av Yell Sound med ein stor oljeterminal. 

Det går ferjer til North Isles over sundet. Her er kraftige tidvasstraumar og ofte dårleg vêr. Mange skip har forlist i sundet og det er derfor bygt mange fyr for å hjelpe skipa trygt gjennom. Yell Sound er så vidt nemnd i Orkneyinga saga frå mellomalderen og på 1800-talet var det ein kort velståande periode med tang og tare-industri. Kommersielt fiske har lenge vore ei av hovudnæringane i området og delar av sundet har status som Special Area of Conservation (særskild bevaringsområde) for å verne om det lokale dyrelivet. 

Det norrøne namnet på sundet var Alasund, men ein kjenner ikkje til den opphavlege tydinga av namnet.

Av øyar i sundet finn ein mellom anna Gruney, Muckle Holm, Little Holm, Bigga, Brother Isle, Lamba, Orfasay, Little Roe, Samphrey, Uynarey, Fish Holm, Linga, Setter Holm, Sinna Skerry og Wether Holm.

Sjå òg
 Balta Sound
 Bluemull Sound

Kjelder 

Denne artikkelen bygger på «Yell Sound» frå ,  den 24. mars 2010. 
 oppgav desse kjeldene:

Geografi på Shetland
Sund i Storbritannia
Balta Sound

Balta Sound er ei vik på austsida av Unst i Shetlandsøyane i Skottland. Øya Balta ligg ute i vika og gjev vika ly for Nordsjøen i aust. 

Busetnaden vest for vika heiter Baltasound.

12. mars 1917, under den første verdskrigen gjekk den britiske ubåten HMS «E49» på ei sjømine og sokk med alle mann om bord. Vraket vert i dag rekna som ei krigsgrav.

Kjelder
Denne artikkelen bygger på «Balta Sound» frå ,  den 24. mars 2010.  
 

Sund i Storbritannia
Geografi på Shetland
Bluemull Sound

Bluemull Sound er eit sund mellom Unst og Yell i Shetlandsøyane i Skottland. Det går ferjesamband mellom øyane over sundet. Cullivoe ligg på Yell-sida. Øya Linga ligg i sundet. 

I 2016 opna eit tidvasskraftverk drive av Nova Innovation sett opp i sundet.

Kjelder

Denne artikkelen bygger på «Bluemull Sound» frå ,  den 24. mars 2010.  

Sund i Storbritannia
Geografi på Shetland
Burra Voe

Burra Voe (norrønt Borgavagr, «borgvågen») er ei skjerma vik (voe) på søraustsida av øya Yell.

Landsbyen Burravoe ligg på nordsida av Burra Voe.

Kjelder

Denne artikkelen bygger på «Burra Voe» frå ,  den 24. mars 2010. 
 oppgav desse kjeldene:
 http://shetlopedia.com/Burra_Voe

Geografi på Shetland
Busta Voe

Busta Voe er ei vik nord på Shetland Mainland i Shetlandsøyane. Ho ligg mellom landsbyen Brae og øya Muckle Roe. Inst i vika ligg Delting Marina and Boating Club.

Kjelder

Denne artikkelen bygger på «Busta Voe» frå ,  den 24. mars 2010. 
 oppgav desse kjeldene:
 http://shetlopedia.com/Busta_Voe

Geografi på Shetland
West Voe of Sumburgh

West Voe of Sumburgh er den sørlegaste vågen på Shetland Mainland i Shetlandsøyane. Han ligg mellom Sumburgh Head og neset Scat Ness.

På vestsida av vågen ligg busetnaden Scatness, og på austsida den kjende arkeologiske staden Jarlshof.

Utanfor innløpet til vågen, forbi Sumburgh Head, ligg tidvasstraumen Sumburgh Roost.

Kjelder
Denne artikkelen bygger på «West Voe of Sumburgh» frå ,  den 24. mars 2010. 
 oppgav desse kjeldene: 
http://shetlopedia.com/West_Voe_of_Sumburgh
 

Geografi på Shetland
Linga ved Yell

Linga er ei lita, folketom øy i Bluemull Sound i Shetlandsøyane i Skottland.  Ho er ei av mange øyar ved Shetland med dette namnet. Øya er 0,45 km² stor og det høgaste punktet ligg 26 meter over havet.

Geografi
Linga består av grov glimmer-skifer og gneis.
Øya ligg aust for Yell, nær landsbyen Gutcher. Mellom Linga og Yell ligg Linga Sound. Øya Unst ligg i nordaust. Sound Gruney, Urie Lingey ligg i søraust og Hascosay i sør. 
Det er lite ferskvatn på øya.

Historie

Det vert sagt at Jan Tait frå Fetlar ein gong heldt ein bjørn på øya og at dette vert minnast i stadnamnet Bear's Bait. Jan skal ha kome frå Noreg, der han vart stilt for tinget for ha teke livet av nokon, men han fekk nåde fordi han hadde fanga denne bjørnen, som hadde skapt problem i lengre tid.

Det står eit tomt kapell på øya.

Dyre- og planteliv
Til å vere ei øy som på norrønt heitte «lyngøya», veks det særs lite her. Ein finn noko oter, lomvi og sel på øya.

Kjelder

Denne artikkelen bygger på «Linga, Yell» frå ,  den 24. mars 2010. 
 oppgav desse kjeldene:

 

Øyar i Shetlandsøyane